stanford-oval/wikipedia huggingface dataset:
Moonflowers

| Moonflowers Swallow the Sun |
| --- | --- | --- |

Studioalbumin tiedot
 Julkaistu: 19. marraskuuta 2021
 Tyylilaji: doom metal, goottimetalli
 Levy-yhtiö: Century Media
Listasijoitukset
  2. (albumilista)    2. (fyysinen albumilista)
Swallow the Sunin muut julkaisut
| When a Shadow is Forced Into the Light 2019 | Moonflowers 2021 | Shining 2024 |
Singlet albumilta Moonflowers
 ”Woven into Sorrow” Julkaistu: 24. syyskuuta 2021  ”Enemy” Julkaistu: 20. lokakuuta 2021
Moonflowers on suomalaisen metalliyhtye Swallow the Sunin kahdeksas studioalbumi, joka julkaistiin 19. marraskuuta 2021 levymerkillä Century Media.
Albumin ensimmäisenä singlenä julkaistiin kappale ”Woven into Sorrow” 24. syyskuuta 2021. Moonflowersin myötä Swallow the Suniin vuodesta 2018 kuulunut kosketinsoittaja-taustalaulaja Jaani Peuhu jättäytyy pois yhtyeen kiertuekokoonpanosta keskittyäkseen Mercury Circle -yhtyeeseen. Kappaleeseen "The Void" julkaistiin musiikkivideo, jonka pääosaa esittää Mega Maunula. Video kuvattiin Suomen kansallismuseossa sekä Hvitträskissä.
Albumista on tehty myös jousille sovitettu instrumentaaliversio, joka äänitettiin Sipoon kirkossa. Jouset esittää Trio N O X -niminen ryhmä. Tämä versio on mukana bonuslevynä joillakin albumin painoksista, ja kappaleet julkaistiin myös yksitellen animoituina videoina, jotka on luonut Dronicon Films.
Rockmusiikkilehti Soundin toimittajat valitsivat albumin vuoden 2021 parhaiden kotimaisten albumien listan sijalle 9.
Kappaleet

Moonflowers Bloom in Misery – 6.19
Enemy – 5.39
Woven into Sorrow – 7.46
Keep Your Heart Safe from Me – 7.47
All Hallows’ Grieve – 5.37
The Void – 5.39
The Fight of Your Life – 7.13
This House Has No Home – 6.40
Kokoonpano

Mikko Kotamäki – laulu
Juha Raivio – kitara
Juho Räihä – kitara
Matti Honkonen – basso
Juuso Raatikainen – rummut
Jaani Peuhu – kosketinsoittimet, taustalaulu
Kokoonpano > Vierailevat muusikot

Antti Hyyrynen – taustalaulu kappaleissa "Woven into Sorrow" ja "The Fight of Your Life"
Cammie Gilbert – laulu kappaleessa "All Hallows’ Grieve"
Aino Rautakorpi – viulu
Helena Dumell – alttoviulu
Annika Furstenborg – sello
Arvostelut

Imperiumi: 8½/10
Inferno:
Kaaoszine: 9-/10
Soundi:
Aiheesta muualla

”Woven into Sorrow” -musiikkivideo Century Median YouTube-kanavalla
Trio N O X plays Moonflowers by Swallow the Sun Century Median YouTube-kanavalla: ”Moonflowers Bloom in Misery”, ”Enemy”, ”Woven into Sorrow”, ”Keep Your Heart Safe from Me”, ”All Hallows’ Grieve”, ”The Void”, ”The Fight of Your Life”, ”This House Has No Home”
Moonflowers Discogsissa. (englanniksi)
Albumi Moonflowers Encyclopaedia Metallum -sivustolla (englanniksi)
Setaaniluku

Setaaniluku on polttoaineen syttymisherkkyyttä ilmaiseva luku. Se kuvaa dieselöljyn laatua polttoaineena vastaavasti kuin oktaaniluku kuvaa bensiinin laatua. Yleensä yhdisteellä, jolla on korkea setaaniluku, on matala oktaaniluku ja toisin päin. Setaaniluku ei kuvaa kaikkien polttoaineiden, esim. alkoholien, kohdalla syttyvyyttä oikein. Muita syttyvyyttä kuvaavia tunnuslukuja ovat diesel-indeksi ja setaani-indeksi.
Suuri setaaniluku tarkoittaa, että polttoaine syttyy moottorissa nopeasti palotilaan ruiskuttamisen jälkeen. Jos setaaniluku on pieni, polttoaine syttyy hitaasti. Liian pieni setaaniluku kuormittaa moottoria ja aiheuttaa ylimääräisiä päästöjä.
Setaaniluku mitataan vertaamalla polttoainetta setaanin eli n-heksadekaanin ja 1-metyylinaftaleenin seokseen. Helposti syttyvän setaanin setaaniluku on 100 ja vaikeasti syttyvän 1-metyylinaftaleenin setaaniluku on 0. Jos polttoaineen setaaniluku on 40, se syttyy yhtä herkästi kuin seos, jossa on 40 tilavuusprosenttia setaania ja loput 1-metyylinaftaleenia. Dieselpolttoaineen setaaniluku on yleensä 40–55, bensiinin 0–20. Setaaniluku mitataan erityisellä CFR-moottorilla. Mittauksissa 1-metyylinaftaleenin tilalla voidaan käyttää heksadekaanin isomeeria 2,2,4,4,6,8,8-heptametyylinonaania eli isosetaania. Isosetaanin setaaniluku on 15.
Setaaniluvun määrittelyyn on otettu kantaa ASTM International standardissa D613 ja kansainvälinen standardisoimisjärjestön ISO standardissa ISO 5165.
EU:n alueella myytävän dieselpolttoaineen setaaniluvun tulee olla vähintään 51 vuodesta 2011 lähtien kuten on määritelty direktiivissä 2009/30/EY.
Jotkin premium dieselpolttoaineet omaavat vielä korkeamman setaaniluvun. Suomessa myytävät St1:n Diesel Plus, Shellin Diesel powered by GTL ja ABC:n Smart Diesel omaavat setaaniluvun joka on vähintään 60, tyypillisen arvon ollessa 63. Neste MY uusiutuvan dieselin setaaniluku on vähintään 70.
Aiheesta muualla

Neste Oil, Sanasto: Setaaniluku (Arkistoitu – Internet Archive)
American Society for Testing and Materials (ASTM) International: ASTM D613 (englanniksi)
International Organization for Standardization (ISO), ISO 5165:1998 Petroleum products -- Determination of the ignition quality of diesel fuels -- Cetane engine method (englanniksi)
Prasenjeet Ghosh, Stephen B. Jaffe: Detailed Composition-Based Model for Predicting the Cetane Number of Diesel Fuels, Industrial & Engineering Chemistry Research 2006, 45, 346-351 (Arkistoitu – Internet Archive) (pdf) (englanniksi)
Sigrid Holst-Kuosma

Sigrid Holst-Kuosma, o.s. Holst-Christensen (8. kesäkuuta 1895 Gylling Tanska – 4. helmikuuta 1972 Helsinki) oli pianisti ja musiikkipedagogi.
Holst-Kuosman vanhemmat olivat tehtailija Johan Christensen ja Mathilde Holst ja puoliso vuodesta 1924 urkuri Venni Kuosma. Pianisti ja musiikkipedagogi Kauko Kuosma oli heidän poikansa. Holst-Kuosma opiskeli Kööpenhaminan konservatoriossa 1916–1919, Leipzigin konservatoriossa 1921–1924 ja Pariisissa 1927. Hän toimi pianonsoiton opettajana Kööpenhaminassa 1918–1921, Viipurissa 1925–1939 ja Helsingissä Kansankonservatoriossa 1940–1952 ja Sibelius-Akatemiassa 1943–1965. Hän konsertoi sekä Suomessa että ulkomailla ja toimi myös konserttisäestäjänä.
Seppo Loponen

Seppo Loponen on suomalainen kirjallisuuden suomentaja. Hän on suomentanut muun muassa eteläafrikkalaisten kirjailijoiden teoksia.
Palkinnot

Valtion kääntäjäpalkinto 1973
Mikael Agricola -palkinto 1979, 1996
Set the World on Fire (Alicia Keysin kiertue)

| Set the World on Fire Tour> Alicia Keys |
| --- | --- |
Albumi:  Girl on Fire
Alkoi:  7. maaliskuuta 2013
Päättyi:  20. joulukuuta 2013
Esitykset:  84
Set the World on Fire Tour oli Alicia Keysin viides kansainvälinen konserttikiertue.
Esityslista

"Karma"
"You Don't Know My Name"
"Tears Always Win"
"Listen to Your Heart"
"Like You'll Never See Me Again"
"A Woman's Worth"
"Diary"
"Love You Down"
"Un-Thinkable (I’m Ready)"
"Try Sleeping with a Broken Heart"
"101"
"Fallin'"
"I'll Be There for You/You're All I Need to Get By" (Performed by background vocalists)
"When It's All Over"
"Fire We Make"
"Unbreakable"
"Not Even the King"
"If I Ain't Got You"
"No One"
"New Day"
"Murder She Wrote"
"Girl On Fire"
"Brand New Me"
"Empire State of Mind (Part II) Broken Down"
Source:
Miska Mäkiviita

Miska Mäkiviita (s. 11. marraskuuta 2003) on suomalainen pesäpalloilija. Mäkiviita edustaa Superpesiksessä pelaavia Seinäjoen JymyJusseja. Hänen kasvattajaseuransa on Seinäjoen Maila-Jussit. Hän pelaa ulkokentällä kolmospolttajana. Mäkiviita on pelannut 31 Superpesiksen runkosarjan ottelua. Näissä otteluissa hän on lyönyt yhden kunnarin ja kaksi tavallista juoksua, tuonut 13 juoksua ja kerännyt 73 kärkilyöntipistettä. Mäkiviita on pelannut seitsemän Superpesiksen ylempien pudotustuspelien ottelua. Näissä otteluissa hän on lyönyt kaksi kunnaria ja kaksi tavallista juoksua, tuonut seitsemän juoksua ja kerännyt 26 kärkilyöntipistettä. Tilastot päivitetty kauden 2023 jälkeen.
Miska Kajanus

| Miska Kajanus> Henkilötiedot |
| --- | --- |
Syntynyt: 1979 Oulu
Kansalaisuus:   Suomi
Aiheesta muualla
Viralliset kotisivut
IMDb
Elonet
Miska Kajanus (s. 1979 Oulu) on suomalainen freelancenäyttelijä ja ohjaaja. Kajanus on esiintynyt Suomessa muun muassa elokuvissa Teit meistä kauniin ja 21 tapaa pilata avioliitto ja televisiosarjoissa Kotikatu, Salatut elämät ja Sorjonen. Hän näytteli Yhdysvalloissa tv-sarjassa Moderni perhe tiedemies Yngvaria.
Kajanus on suorittanut vuonna 2005 Bachelor of Fine Arts in Theatre -tutkinnon Floridan yliopistossa.
Kajanus on ohjannut Vihanpidot-nimisen suomalaisen kauhuelokuvan, joka sai ensi-iltansa helmikuussa 2020. Elokuva on yhdysvaltalaisrahoitteinen, ja sille suunnitellaan  jatko-osaa, joka kuvattaisiin Yhdysvalloissa.
Sidsel Mørck

| Sidsel Mørck |
| --- | --- |
 Mørck vuonna 1976.
Henkilötiedot
Koko nimi:  Sidsel Mørck (o.s. Garborg)
Syntynyt: 28. marraskuuta 1937 Oslo, Norja
Kuollut: 5. maaliskuuta 2024 (86 vuotta) Oslo, Norja
Kansalaisuus:  norjalainen
Ammatti:  kirjailija
Kirjailija
Tuotannon kieli: norja
Esikoisteos:  Et ødselt sekund (1967)
Aiheesta muualla
Löydä lisää kirjailijoitaKirjallisuuden teemasivulta
Sidsel Mørck (o.s. Garborg; 28. marraskuuta 1937 Oslo – 5. maaliskuuta 2024 Oslo) oli norjalainen vasemmistolainen kirjailija ja naisasianainen. Feminismin lisäksi hän otti aktiivisesti kantaa ympäristönsuojelun puolesta.
Biografia > Runoteokset

Et ødselt sekund (1967)
Dager kan vokse (1969)
Apropos (1970)
Først var det små rom (1971)
I forhold til (1973)
En mykere morgen (1977)
Ekta berta sukkererta (1978, lapsille)
Stort og smått-vers (1980, lapsille)
Byliv (1980)
Hemmelig-viser og vers (1985, lapsille)
Sur og blid-vers (1987, lapsille)
Hver eneste natt (1990)
På tvers-vers (1993, lapsille)
Vi sover ikke (1997)
Hit og dit-vers (2002, lapsille)
Til stede : utvalgte dikt (2017)
Biografia > Novellikokoelmat

Veven (1972)
Lykkehjulet går (1976)
Kikkeren (1987)
Uskyldigheten (1991)
Svevet (1995)
Arret (2001)
Det vakre (2009)
Biografia > Romaanit

Er du ikke glad da? (1974)
Stumtjenere (1978)
Ikke til salgs (1983)
Kråkeslottet (1994)
Broren (2011)
Biografia > Lastenkirjat

Heia gamleparken (1990)
Julie og fuglen (1998)
Nattgutten (1999)
Herman og Olsen (2001)
Fredrik og himmelhuset (2003)
Bestemor Basta (2005)
Hurra for tante Jensen (2010)
Biografia > Asiaproosa

Ingen røyk uten ild (1982)
Pappa – en russisk flyktning (2010)
Aiheesta muualla

Kuvia tai muita tiedostoja aiheesta Sidsel Mørck Wikimedia Commonsissa
Seta-luokka

| Seta-luokka / 勢多型砲艦 |
| --- | --- |

Tekniset tiedot
Uppouma:  338 t (normaali) 400 t (kuormattu)
Pituus:  56,1 m (kokonaispituus)
Leveys:  8,2 m
Syväys:  1,0 m
Koneteho:  2 100 ihp
Nopeus:  16 solmua
Miehistöä:  62
Aseistus
Meritorjunta:  2 × 8 cm/40 tykkiä 3-6 × 13 mm konekivääriä
Seta-luokka (jap. 勢多型砲艦, seta-gata hōkan) oli keisarillisen Japanin laivaston neljän jokitykkiveneen muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Seta | Harima Shipbuilding Company | 29. huhtikuuta 1922 | 30. kesäkuuta 1922 | 6. lokakuuta 1923 | Kiinalle 1945 |
| Katata | Harima | 29. huhtikuuta 1922 | 16. heinäkuuta 1922 | 20. lokakuuta 1923 | poistettu 3. toukokuuta 1945 |
| Hira | Mitsubishi, Kobe | 15. elokuuta 1921 | 14. maaliskuuta 1923 | 24. elokuuta 1923 | poistettu 3. toukokuuta 1945 |
| Hozu | Mitsubishi | 15. elokuuta 1921 | 9. huhtikuuta 1923 | 7. marraskuuta 1923 | upotettu 5. joulukuuta 1944 |
Morvern Callar

| Morvern Callar |
| --- | --- |

Ohjaaja:  Lynne Ramsay
Käsikirjoittaja:   Lynne Ramsay  Liana Dognini 
Perustuu:  Alan Warnerin romaaniin
Tuottaja:   Robyn Slovo  Charles Pattinson  George Faber 
Kuvaaja:  Alwin Küchler
Leikkaaja:  Lucia Zucchetti
Tuotantosuunnittelija:  Jane Morton
Pukusuunnittelija:  Sarah Blenkinsop
Pääosat:   Samantha Morton  Kathleen McDermott 
Valmistustiedot
Valmistusmaa:  Iso-Britannia, Kanada
Tuotantoyhtiö:   Alliance Atlantis Communications  BBC Films  UK Film Council  Scottish Screen  Glasgow Film Fund  Company Pictures 
Ensi-ilta:  2002
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Morvern Callar on vuonna 2002 ensi-iltansa saanut Lynne Ramsayn ohjaama elokuva.
Tarina

Morvern Callar on nuori nainen pienessä skotlantilaisessa satamakaupungissa. Jouluaamuna hän herää ja huomaa poikaystävänsä tehneen itsemurhan ja jättäneen jälkeensä valmiin mutta julkaisemattoman esikoisromaanin käsikirjoituksen. Hän vaihtaa sen kansilehteen oman nimensä, tyhjentää vainajan pankkitilin, paloittelee ruumiin ja hautaa palat lähimaastoon. Sitten hän matkustaa ystävättärensä kanssa Espanjan Almeriaan, jossa myy käsikirjoituksen kustantajalle omanaan.
Arvioita

Turun Sanomien Tapani Maskula kirjoitti elokuvan etenevän aluksi melkein jännärin täsmällisyydellä vastuutonta päähenkilöä kuvatessaan. Kun siirrytään Espanjaan, tarinan viritys valahtaa Maskulan mielestä kuin tyhjäkäynniksi tai aivan eri elokuvaksi: ”Oikkujensa johdateltaviksi antautuneet onnenonkijat osoittautuvat ihmisinä raivostuttaviksi ympäristönsä heittopusseiksi. Huumekoukussa räpiköivien heitukoiden irrottamiseksi ohjaaja tyrkyttää tuuria, johon on perin vaikea uskoa.”
Sherlock Holmesin seikkailut

Sherlock Holmesin seikkailut voi olla:
Sherlock Holmesin seikkailut, Arthur Conan Doylen kirjoittama kokoelma Sherlock Holmes -tarinoita
Sherlock Holmesin seikkailut, tarinoiden pohjalta tehty brittiläinen tv-sarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sherlock Holmesin seikkailut”, voi hakea sivunnimihaulla, laajalla sivunnimihaulla tai tekstihaulla.
Sigrid Bonde Tusvik

| Sigrid Bonde Tusvik |
| --- | --- |
 Tusvik vuonna 2010.
Henkilötiedot
Syntynyt: 2. helmikuuta 1980 (ikä 44) Oslo, Norja
Kansalaisuus:  norjalainen
Ammatti:  koomikko, juontaja
Sigrid Bonde Tusvik (s. 2. helmikuuta 1980 Oslo) on norjalainen koomikko ja juontaja. Hän aloitti stand upin tekemisen vuonna 2003 ja on myös juontanut televisio-ohjelmia NRK:lla ja TV 2:lla. Vuodesta 2012 hän on tehnyt Tusvik & Tønne -podcastia Lisa Tønnen kanssa. Tuskvik on herättänyt huomiota räväkällä tyylillään. Esimerkiksi vuonna 2019 hän vastusti aborttioikeuden kiristyksiä esiintymällä Oslon keskustassa punaisessa kaavussa viittauksena The Handmaid’s Tale – Orjattaresi -televisiosarjaan.
Aiheesta muualla

Kuvia tai muita tiedostoja aiheesta Sigrid Bonde Tusvik Wikimedia Commonsissa
Mudhoney

| Mudhoney |
| --- | --- |
 Mudhoney esiintymässä vuonna 2007 (vasemmalta oikealle: Guy Maddison, Mark Arm, Dan Peters ja Steve Turner)
Tiedot
Toiminnassa:  1988–
Tyylilaji:  alternative rock, grunge
Kotipaikka:  Seattle, Washington, Yhdysvallat
Laulukieli:  englanti
Jäsenet:  Mark Arm, laulu, kitara   Steve Turner, kitara   Dan Peters, rummut   Guy Maddison, basso  
Entiset jäsenet:  Matt Lukin, basso (1988–1999, 2000–2001)  Wayne Kramer, basso (2000)  Steve Dukich, basso (2001) 
Levy-yhtiö:  Sub Pop   Reprise Records  
Infobox OKNimi-testi OK: 
Mudhoney on Seattlessa vuonna 1988 perustettu grunge-yhtye. Yhtyeen nimi tulee Russ Meyerin ohjaamasta Mudhoney-nimisestä elokuvasta (Onnettomat) vuodelta 1965.
Yhtyeen alkuperäiset jäsenet olivat Mark Arm ja Steve Turner, jotka olivat molemmat aiemmin toimineet yhtyeessä Green River. Rumpaliksi he saivat Dan Petersin ja basistiksi Matt Lukinin. Mudhoney julkaisi vuoden 1988 aikana ensimmäisen singlensä "Touch Me I'm Sick", kuten myös Superfuzz Bigmuff -EP:n. Molempien julkaisu tapahtui Sub Pop -levy-yhtiön kautta. Vuonna 1989 Mudhoney oli mukana Sonic Youthin kiertueella Euroopassa.
Mudhoneyn ensimmäinen täysimittainen studioalbumi oli Sub Popilla vuonna 1989 julkaistu Mudhoney. Seuraavan albumin (Every Good Boy Deserves Fudge, 1991) julkaisun jälkeen yhtye vaihtoi levy-yhtiönsä Reprise Recordsiin. Yhtye kuitenkin palasi myöhemmin Sub Popille, ja sen tuorein albumi on toukokuussa 2008 julkaistu The Lucky Ones.
Diskografia > Studioalbumit

Mudhoney (1989)
Every Good Boy Deserves Fudge (1991)
Piece of Cake (1992)
My Brother the Cow (1995)
Tomorrow Hit Today (1998)
Since We've Become Translucent (2002)
Under a Billion Suns (2006)
The Lucky Ones (2008)
Vanishing Point (2013)
Digital Garbage (2018)
Plastic Eternity (2023)
Diskografia > EP:t ja singlet

Superfuzz Bigmuff (1988)
Touch Me I'm Sick/Halloween 7" (Sonic Youthin kanssa 1988)
Touch Me I'm Sick/Sweet Young Thing Ain't Sweet No More 7" (1988)
You Got It (Keep It Outta My Face)/Burn It Clean 7" (1989)
You're Gone 7" (1990)
Let It Slide (1991)
Five Dollar Bob's Mock Cooter Stew (1993)
Blinding Sun (1993)
Buckskin Stallion Blues (1994)
You Stupid Asshole/Knife Manual (Gas Hufferin kanssa 1994)
Generation Spokesmodel (1995)
Goat Cheese/Porn Weasel (Strapping Fieldhandsin kanssa 1996)
Night of the Hunted/Brand New Face (1998)
Sonic Infusion/Long Way To Go (2002)
It Is Us/Dig Those Trenches 7" (2006)
Diskografia > Kokoelmat

Superfuzz Bigmuff Plus Early Singles (1990)
Boiled Beef & Rotting Teeth(1990)
March to Fuzz (2000)
Here Comes Sickness: The Best of the BBC (live) (2000)
Superfuzz Bigmuff Deluxe Edition(2008)
Soilujärvi

| Soilujärvi |
| --- | --- |
Valtiot:  Suomi
Maakunnat:  Pirkanmaan maakunta
Kunnat:  Akaa (Kylmäkoski), Vesilahti, Urjala
Koordinaatit:  61°12′06″N, 23°33′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  Soilunoja 
Järvinumero:  35.289.1.007 
Mittaustietoja
Pinnankorkeus:  118,3  m tai 118  m 
Rantaviiva:  4,768 km 
Pinta-ala:  53,389  ha 
 fiSoilujärvi 
Soilujärvi  on Pirkanmaalla Akaan Kylmäkosken Savikoskella, Vesilahden Arajärvenkulmalla ja Urjalan Kehrolla sijaitseva järvi. Järvi sijaitsee pääasiassa Akaan ja Urjalan asukkaiden vaikutuspiirissä.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Tarpianjoen valuma-alueeseen. Valuma-alueesta erotetaan vielä Lumijoen valuma-alue, johon pitkä ja kapea järvi kuuluu. Järven pinta-ala on 53 hehtaaria ja sen vedenpinnan korkeus on 118,3 metriä meren pinnan yläpuolella. Se sijaitsee Laadunvuoren pohjoispuolella ja Hakalanvuoren ja Kirkkovuoren eteläpuolella olevassa painaumassa. Järven ympäristössä ei ole peltomaita eikä kovin paljon suota. Siihen laskee neljä hyvin lyhyttä metsäojaa, joista yksi tuo idästä Pehkusuon kuivatusvesiä. Järven laskuoja Soilunoja lähtee länsipäästä ja se putoaa noin kaksikymmentä metriä alemmaksi ennen yhtymistään Riehunojaan kuivatetun Kankurinjärven keskivaiheilla olevalla peltoaukealla. Järvi on 2,0 kilometriä pitkä, 450 metriä leveä ja sen rantaviivan pituus on 4,8 kilometriä. Rannoille on rakennettu vajaa 50 vapaa-ajan asuntoa. Niille johtaa tiet Akaasta. Akaan ja Vesilahden välinen raja ylittää järven pituussuunnassa niin, että Akaan puolelle jää suurempi ala. Järven länsipäässä on hyvin pieni osa, joka kuuluu Urjalaan.
Historiaa

Vuoden 1855−1856 Kalmbergin kartastossa järven nimi kirjoitettiin ”Soidunjärvi”. Se laski nykyistä ojaansa myöten ”Kangarijärveen”. Soilunjärvi oli tuolloin asumaton.
Vuoden peruskartassa järven, jonka nimi kirjoitettiin ”Soilujärvi”, etelärannan tuntumassa oli yksi maatila. Mökkirakentaminen alkoi kartan julkaisemisen jälkeen ja vuonna 1980 kartassa näkyi niitä jo paljon.
Mourne

| Mourne |
| --- | --- |
 Mourne ilmakuvassa
Alkulähde:  Dergin ja Strulen yhtymä
Laskupaikka:  Foylejoki
Maat:  Pohjois-Irlanti
Pituus:  12,8 km
Mourne (iiriksi An Mughdhorn) on noin 13 kilometriä pitkä joki Pohjois-Irlannissa. Joki saa alkunsa Derg- ja Strulejokien yhdistyessä Newtownstewartin kylän lähellä. Se virtaa luoteeseen ja yhdistyy Strabanen kaupungin kohdalla Finnjoen kanssa muodostaen Foylejoen.
Aiheesta muualla

Kuvia tai muita tiedostoja aiheesta Mourne Wikimedia Commonsissa
Mourne Reports - Fishing Reports From The River Mourne (Arkistoitu – Internet Archive)
River Mourne Guides (Arkistoitu – Internet Archive)
Mosahalli

| Mosahalli |
| --- | --- |

Rakennuksen tiedot
Sijainti:  Tapanila, Helsinki
Koordinaatit:  60°15′55″N, 25°00′58″E
Omistaja:  Tapanilan urheilukeskus
Käyttäjät
 Salibandy:   EräViikingit 
Katsojakapasiteetti
 600 
Lisää rakennusartikkeleitaArkkitehtuurin teemasivulla
Mosahalli on Tapanilassa sijaitseva liikuntahalli, jossa voi harrastaa salibandyä, seinäkiipeilyä ja jousiammuntaa. Hallin nimi tulee Tapanilan ruotsinkielisestä nimestä Mosabacka.
Historia

Halli on osa Tapanilan Urheilukeskusta. Vielä kesällä 2001 nykyisen hallin tilalla oli talkoovoimin pystytetty ylipainehalli (kuplahalli), jossa oli täysimittainen novopol-pintainen täysmittainen salibandykenttä ja harjoitustilat yleisurheilulle. Tämä kuplahalli oli pystyetty vuoden 1992 lopussa, sitä voidaan pitää tärkeänä tekijänä Erän salibandyjoukkueiden menestykselle 1990-luvulla. Siellä pelattiin myös ensi kertaa naisten Euroopan Cup turnaus 1993. Nykyisen hallin rakentaminen alkoi kesällä 2001 ja valmistui kesällä vuotta myöhemmin ja kuplahallille annettu nimitys Mosahalli säilytettiin.
Aiheesta muualla

Tietoa Mosahallista Erän salibandyjaoston sivuilla (Arkistoitu – Internet Archive)
Mourujärvi

| Mourujärvi |
| --- | --- |
Maanosa:  Eurooppa
Valtiot:  Suomi
Maakunnat:  Lappi
Kunnat:  Posio
Koordinaatit:  66°22′08″N, 28°26′23″E
Vesistöalue ja valuma-alueen tietoja
Päävesistöalue:  Kemijoen vesistö (65)
Laskujoki:  Mourujoki
Järvinumero:  65.396.1.012
Mittaustietoja
Pinnankorkeus:  258,1 m 
Rantaviiva:  33,75 km 
Pinta-ala:  3,22 km² 
Tilavuus:  0,00993 km³ 
Keskisyvyys:  3,1 m 
Suurin syvyys:  15 m 
Saaria:  Hakkusaari
 fiMourujärvi 
Mourujärvi on matalahko ja rikkonainen ylänköjärvi Posion koillisosassa Lapin maakunnassa. Sen pinta-ala on 3,2 neliökilometriä. Etäisyys Rovaniemeltä on 120 kilometriä itään. Järven rannoilla on Mourujärven kylä.
Maantiede

Niemimaat jakavat Mourujärven useisiin altaisiin ja sen polveilevan rantaviivan pituus on 33 752 metriä. Etäisyys järven länsiosasta itäosaan on 4,4 kilometriä. Suurimmat lahdet ovat lounaisosan Jokilahti, kaakkoisosan Kitkanperä ja pohjoisosan Mäntylahti. Vain viitisen hehtaaria Mourujärvestä on vähintään kymmenen metriä syvä, syvin alue sijaitsee järven keskiosassa Mäntyniemen ja Koivuniemen välissä. Syvin piste, 15 metriä, on rannan tuntumassa.
Mourujärven saarilukua ei ole ilmoitettu, kartan perusteella saaria on noin kymmenen. Laajin saari on Hakkusaari järven luoteisosassa. Sen pinta-ala on noin neljä hehtaaria. Järven koillisosassa sijaitsee noin hehtaarin laajuinen nimetön saari. Mourujärven niemillä on runsaasti kulttuurimaisemaa. Järven keskiosaa ja länsiosaa yhdistävän salmen yli kulkee seututie 947.
Mourujärveen laskee useita nimettömiä uomia kaakosta, idästä ja pohjoisesta. Järven luusua sijaitsee lounaassa, josta alkaa lounaaseen virtaava Mourujoki. Se laskee Alajärveen (250,5 metriä mpy), josta se jatkuu länteen Ala-Suolijärveen (242,6 metriä mpy).
Mourujärven vesitilavuus on 9 934 000 kuutiometriä. Tilavuudesta noin viisi prosenttia on vähintään kuuden metrin syvyydessä.
Mourujärvi (65.396.1.012) kuuluu Mourujoen-Vääräjoen valuma-alueeseen (65.396), joka on kolmannen jakovaiheen vesistö Kemijoen vesistössä (65). Toinen jakovaihe on Jumiskon vl:n valuma-alue (65.39) ja ensimmäinen jakovaihe on Kemijärven–Pelkosenniemen alue (65.3). Mourujoen-Vääräjoen valuma-alueella sijaitsee 66 vähintään hehtaarin laajuista vakavettä, joista Mourujärvi on laajin. Toiseksi laajin on Alajärvi.
N44

| N44 |
| --- | --- |
 Kuvaan yhdistetty näkymä N44:stä näkyvän valon lisäksi infrapuna- ja röntgensäteily.
Fyysiset ominaisuudet
Tyyppi:  Emissiosumu
Säde:  n. 500 valovuotta
Astrometriset ominaisuudet
Rektaskensio:  5h 21m 37,89s
Deklinaatio:  -67° 36′ 42,77″
Etäisyys:  170 000 valovuotta
Galaksi:  Suuri Magellanin pilvi
Tähdistö:  Kultakala
N44 on emissiosumu Suuressa Magellanin pilvessä, joka sijaitsee noin 170 000 valovuoden päässä Maasta. Se on hyvä esimerkki ionisoituneesta vedystä koostuvasta HII-alueesta.
Kuuma kupla sumun sisällä on kooltaan noin 325 kertaa 250 valovuotta ja sen sisältämä massiivisten tähtien joukko on muovannut sumun nykyiseen muotoonsa. Kuplasta etääntyvän kaasun on havaittu lähettävän röntgensäteilyä, minkä uskotaan johtuvan viimeisten parin miljoonan vuoden aikana räjähtäneistä supernovista.